Truls Wickholm

Truls Aronsen Wickholm (født 15. oktober 1978) er en norsk politiker (Ap). Han var fast møtende stortingsrepresentant i to perioder 2005–2013, statssekretær for arbeids- og inkluderingsminister Hadia Tajik fra oktober 2021 til mars 2022, og ordfører på Nesodden 2017–2021.Follo får to ordførerskifter. nrk.no

Fra 2020 er han medlem av Norges Banks representantskap. 

Han var fast møtende på Stortinget i tre perioder fra 2005 til 2017. Han ble valgt som vararepresentant til Stortinget fra Oslo fra og med 2005. I perioden 2005–09 møtte han som fast representant på Stortinget for daværende statsminister Jens Stoltenberg; i perioden 2009–13 møtte han fast mens Jonas Gahr Støre var i regjering. Etter stortingsvalget 2013 var han fast møtende på Stortinget fordi Jens Stoltenberg hadde permisjon for å være generalsekretær i NATO.

I Støres AP/SP-regjering fra oktober -21 var Truls Wickholm statssekretær for arbeids- og inkluderingsminister Hadia Tajik. Der gikk Truls av da Tajik ble erstattet med en settestatsråd grunnet pendlerboligsaken.

Truls Wickholm er utdannet energimontør med arbeidserfaring fra Hafslund/Oslo Energi, og kommer fra Holmlia. Han er tidligere fagligpolitisk ansvarlig og styremedlem i Oslo Arbeiderparti fra 2003 - 2013. Han var tidligere nestleder i AUF i Oslo og medlem av AUFs sentralstyre.

Wickholm er gift med Edina Ringdal.

 Referanser 

 Eksterne lenker 





Kategori:Statssekretærer i Regjeringen Støre
Kategori:Stortingsrepresentanter 2005–2009
Kategori:Stortingsrepresentanter 2009–2013
Kategori:Stortingsrepresentanter 2013–2017
Kategori:Stortingsrepresentanter fra Ap
Kategori:Stortingsrepresentanter for Oslo
Kategori:Tillitsvalgte i AUF
Kategori:Personer fra Oslo
Kategori:Ordførere i Nesodden
Kategori:Ap-ordførere i Akershus